KOMISIJOS REGLAMENTAS (EB) Nr. 732/2009
2009 m. rugpjūčio 10 d.
111-ąjį kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Quaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (1), ypač į jo 7 straipsnio 1 dalies pirmą įtrauką,
kadangi:
(1)
Reglamento (EB) Nr. 881/2002 I priede išvardyti asmenys, grupės ir organizacijos, kuriems taikomas tame reglamente numatytas lėšų ir ekonominių išteklių įšaldymas. Į jį įtrauktas Uthmanas Omaras Mahmoudas.
(2)
2009 m. birželio 11 d. Pirmosios instancijos teismas nusprendė (2) panaikinti Reglamentą (EB) Nr. 881/2002, kiek tai susiję su Omaru Mohammedu Othmanu.
(3)
Prieš Pirmosios instancijos teismo sprendimą Komisija paskelbė Uthmanui Omarui Mahmoudui skirtą pranešimą (3), kuriuo informuojama, kad Jungtinių Tautų prieš Al-Qaidą ir Talibaną nukreiptų sankcijų komitetas pateikė įtraukimo į sąrašą motyvus, su kuriais, pateikęs prašymą, jis galėtų susipažinti ir turėtų galimybę pareikšti savo nuomonę dėl šių motyvų. Be to, 2009 m. birželio 12 d. pranešimu, išsiųstu Uthmano Omaro Mahmoudo advokato adresu, jam buvo pranešta apie įtraukimo į sąrašą motyvus ir prašoma pateikti savo nuomonę iki 2009 m. liepos 14 d.
(4)
Komisija iš įtraukto į sąrašą asmens negavo jokių pastabų dėl įtraukimo į sąrašą motyvų.
(5)
Į Jungtinių Tautų prieš Al-Qaida ir Talibaną nukreiptų sankcijų komiteto sudarytą asmenų, grupių ir organizacijų, kuriems turėtų būti taikomas lėšų ir ekonominių išteklių įšaldymas, sąrašą įtrauktas Uthmanas Omaras Mahmoudas.
(6)
Atsižvelgiant į tai Uthmanas Omaras Mahmoudas turėtų būti įtrauktas į I priedą.
(7)
2009 m. kovo 24 d. Sankcijų komitetas iš dalies pakeitė su tapatybe susijusius duomenis. Todėl paskelbta informacija (4) apie Uthmaną Omarą Mahmoudą turėtų būti atnaujinta.
(8)
Šis reglamentas turėtų būti taikomas nuo 2002 m. gegužės 30 d., atsižvelgiant į Reglamentu (EB) Nr. 881/2002 nustatyto lėšų ir ekonominių išteklių įšaldymo prevencinį pobūdį bei tikslus ir į tai, kad reikia ginti teisėtus ekonominių operacijų vykdytojų, kurie kliovėsi negaliojančiu pripažinto reglamento teisėtumu, interesus,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 881/2002 I priedas iš dalies keičiamas taip, kaip nurodyta šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2002 m. gegužės 30 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. rugpjūčio 10 d.